Գյուղնախարարությունն առաջարկում է ինտենսիվ պտղատու այգիների հիմնմանը պետական աջակցության երկու տարբերակ Fintax LLC
Գլխավոր Նորություններ Տնտեսական Լուրեր Գյուղնախարարությունն առաջարկում է ինտենսիվ պտղատու այգիների հիմնմանը պետական աջակցության երկու տարբերակ
Դիտվել է` 404
Գյուղնախարարությունն առաջարկում է օգտվել «Հայաստանի Հանրապետությունում ժամանակակից տեխնոլոգիաներով մշակվող ինտենսիվ պտղատու այգիների հիմնման համար վարկային տոկոսադրույքների սուբսիդավորում» ծրագրից, որը ենթադրում է արտադրանքի մրցունակ ինքնարժեք, շատ ու որակյալ բերք` փոքր հողատարածքից:
Ինչպես հաղորդեցին ՀՀ գյուղատնտեսության նախարարության տեղեկատվության և հասարակայնության հետ կապերի բաժնից, ինտենսիվ պտղատու այգիներ հիմնել ցանկացողներին պետությունը կաջակցի, մասնավորապես, առաջարկվում է օժանդակության երկու տարբերակ։
Առաջին տարբերակն առաջարկում է օգտվել այգիների հիմնման համար մատչելի տոկոսադրույքով վարկից, որը հասանելի կլինի տարեկան ընդամենը 2% տոկոսադրույքով, իսկ սահմանամերձ համայնքների տնտեսվարողներին և 3 հա այգի հիմնող կոոպերատիվներին` 0% տոկոսադրույքով։ Մարման ժամկետը` մինչև 8 տարի, արտոնյալ ժամանակահատվածը՝ 5 տարի: Վարկերը հատկացվում են 0.5-ից 10 հեկտար խաղողի ու ինտենսիվ պտղատու և 0.5 – 3 հեկտար հատապտղատու այգիների համար։
Երկրորդ տարբերակը ենթադրում է, որ պետությունը կհատուցի հիմնված այգու ծախսերի 40%-ը, իսկ սահմանամերձ համայնքների տնտեսվարողներին և 3 հա այգի հիմնող կոոպերատիվներին՝ 50%-ը։ Փոխհատուցում կտարադրվի 0.5-ից 10 հեկտար խաղողի, 0.5-ից 3 հեկտար ինտենսիվ պտղատու և հատապտղատու այգիների համար։
Ինտենսիվ այգին ապահովում է միավոր տարածքից առավելագույն բերքի ստացում, որը հիմնականում արտահանվելու է՚, - ասվում է հաղորդագրությունում: